Rådet for Sikker Trafik og Forsikring og Pension overrakte tirsdag Sikker Trafik Erhverv-prisen 2014 til affaldsselskabet Renovest I/S på en trafiksikkerhedskonference i København. Det er vigtigt at landets virksomheder sikre, at de ansatte er klædt på til at køre sikkert på vejene. Faktisk er der et erhvervskøretøj involveret i hver fjerde trafikulykke med alvorlige personsskader på vejene i Danmark. Renovest I/S har en trafiksikkerhedspolitik, kameraer i bilerne, chaufførerne kommer på sikkerhedskurser og så har de droppet akkordløn, så de ansatte ikke er stressede og presser sig selv, når de er ude i affaldsbilerne. - Renovest er et godt eksempet på, at man ikke behøver være en stor virksomhed med mange hundrede eller tusinde ansatte for at løfte trafiksikkerheden i virksomheden mærkbart. Virksomheden arbejder målrettet på at gøre de ansatte mere sikre i trafikken og træne dem, så der sker færre ulykker. Derfor har de fået Sikker Trafik Erhverv-prisen, siger Mogens Kjærgaard Møller, der er administrerende direktør for Sikker Trafik. Siden 2011 har Renovest halveret deres antal af skader på vejene.

Opsummering:
Det nordjyske affaldsselskab Renovest I/S vandt tirsdag Sikker Trafik Erhverv-prisen 2014 for deres arbejde med at gøre de ansattes kørsel i trafikken mere sikker.